Gerhard
Gerhard (och alt Gerhardt) ass, am däitschsproochege Raum a ronderëm, e geleefege männleche Virnumm an e Familljennumm. Et ass eng Variant vum franséische Gérard.

Ursprong a Bedeitung vum Numm 
Gerhard gëtt aus dem Alhoudäitsche ger = „Speer“ an harti = „haart“, „staark“ zesummegesat.

Namensdag 
De Gerhard huet säin Namensdag den 29. Januar, 8. Mäerz oder 23. Abrëll oder 24. September.

Varianten an Ofkierzungen 
Varianten am Lëtzebuergesche sinn: Jir, Jerr, Jirend, Jierend.
 
An anere Sprooche gëtt et eng sëllege Varianten, sou wéi och an hiren Diminutiv- oder Affektivformen, sou z B.: Gérard, Gérald, Giraldo, Gerrit, Gerardo, Gellért, Gerardus, Girard, Gerold

Leit mam Numm Gerhard 
Ënner de Leit mat deem Numm sinn:

Gerhard als Virnumm 

 Gerhard Gnann (* 1962), däitschen Organist a Museksprofesser
 Gerhard Mercator (1512–1594), Geograph a Kartograph aus de Spueneschen Nidderlanden
 Gerhard Riedmann (1925–2004), éisträichesche Schauspiller
 Gerhard Schröder (* 1944), däitschen SPD-Politiker
 Gerhard vu Cambrai (975-1051), Bëschof vu Cambrai
 Gerhard Zeiler (* 1955), éisträichesche Manager am Medieberäich

Gerhard als Familljennumm

 Andrea Gerhard (*1983), däitsch Schauspillerin
 Christopher Gerhard (*1967), däitsche Liichtathlet
 Johann Ernst Gerhard (1621–1668), Theolog
 Wilhelm Gerhard (1780-1858), däitschen Dramaturg

Kuckt och 
Gerard a Gérard
 De Familljennumm Gerhard

Um Spaweck